Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 125

2. A vizsga tartalma A vizsgafeladatot az intézmény úgy határozza meg, hogy a megoldásból mérhető legyen a tanuló tervező, plasztikai alkotó képessége. A tervező feladat tükrözze a tanulónak a szobrászat anyagairól, műfaji sajátosságairól, esztétikai törvényszerűségeiről, a térépítés szabályairól és formatani ismereteiről megszerzett tapasztalatait. A plasztikai tárgyalkotó feladat megoldása mutassa be a tanuló szobrászati technikákban elért jártasságát, tudását. A szobrászat műhelygyakorlat vizsga két részből tevődik össze: A) Rajzi, tervezési dokumentációval együtt benyújtott kész plasztikai tárgy vagy tárgycsoport. A benyújtott vizsgamunka – tanári irányítással – rajzi, tervezési munka alapján megvalósított alkotás, amely lehet: – mintázott vagy vésett dombormű, terrakottából vagy gipszből, – mintázott körplasztika, égetett agyagból vagy gipszből, festve vagy patinázva, – drótból, fából vagy egyéb szobrászati anyagokból készített plasztika. 2006/62/II. szám A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) Az alapvizsga helyszínén, ideje alatt önállóan elkészített plasztika. Az intézmény által meghatározott szobrászati vizsgatárgy tervvázlat alapján, agyagból vagy egyéb szobrászati anyagból, szabadon választott mintázási, konstruálási technikával létrehozott alkotás, amely lehet: – mintázott plakett vagy dombormű meghatározott témára, természeti tanulmány vagy illusztráció, – szobrászatban használatos mintázási, formálási eljárással készült körplasztika.

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes